Kocsis 7, Puskás 6 - Budapest Honvéd Online
Kocsis 7, Puskás 6
2019-05-21 20:50:00
Tíz év után szerepelhet újra a Magyar Kupa döntőjében a Budapest Honvéd FC, amely május 25-én, szombaton 19:30 órától a Groupama Arénában lép pályára a Mol Vidi FC ellen. A döntőig tartó időszakban minden nap beszámolunk egy-egy érdekességről a Honvéd és a kupa történelme kapcsán, illetve felelevenítjük az eddigi hét kupasikert – 11. rész.
A Honvéd Magyar Kupa-történelme során több nagy gólkülönbségű győzelmet is aratott. 1941-ben a Rákospalotai AC-t 13-0-ra vertük. 1927-ben a Kispesti Húsos, 1976-ban a Tállyai Építők ellen 14-0 volt az eredmény a javunkra. 1974-ben pedig ezeket az eredményeket is felülmúlta a Honvéd a Hercegszántó ellen 15-0-ra nyertünk. És még ez sem a legnagyobb győzelmünk, azt ugyanis 1953-ban érte el a Honvéd, a kispesti Aranycsapat 18–1-re verte az Orosházát.
Azon a találkozón egyébként Kocsis Sándor hét, Puskás Ferenc pedig hat gólt szerzett, mégsem az övék az egyéni csúcs, Kozma Mihály ugyanis nyolcat rámolt be a Hercegszántó kapujába a 15–0-ás győzelem alkalmából. Puskáson kívül még négyen szereztek 6 gólt egy meccsen. Gallai László 1941-ben a Rákospalotai AC, Kocsis Sándor 1955-ben a Nagybátony, Tichy Lajos 1966-ban a Csongrád és Kozma Mihály 1976-ban a Szolnoki MÁV ellen volt eredményes.
A Honvéd legnagyobb Magyar Kupa-győzelmei
18–1 –Orosháza (1953.03.11)
15–0 –Hercegszántói TSZ SK (1974.02.17)
14–0 –Kispesti Húsos (1927.08.15.)
14–0 –Tállyai Építők (1976.11.17.)
13–0 –Rákospalotai AC (1941.03.23.)
Egyéni gólrekordok a Magyar Kupában
8: Kozma Mihály (–Hercegszántói TSZ SK 15–0, 1974.02.17.)
7: Kocsis Sándor (–Orosháza 18–1, 1953.03.11.)
6: Puskás Ferenc (–Orosháza 18–1, 1953.03.11.)
Gallai László (–Rákospalotai AC 13–0, 1941.03.23.)
Kocsis Sándor (–Nagybátony 11–2, 1955.02.13.)
Tichy Lajos (–Csongrád 11–1, 1966.07.31.)
Kozma Mihály (–Szolnoki MÁV 8–1 (1976.02.25.)
Még két hét. Még 13 nap. Még 12 nap. Még 11 nap. Még 10 nap. Még 9 nap. Még 8 nap. Még 7 nap. Még 6 nap. Még 5 nap.
1926., 1964. 1985. 1989. 1996.